Brandalarmen på Vodskov Skole blev søndag aften klokken 21.15 aktiveret. Her havde gerningsmænd antændt noget papir i et skab, i et klasseværelse. - Alarmen bliver aktiveret, så brandvæsnet bliver kaldt til stedet. Det er dog pedellen, der er den første på stedet, og han slukker ilden helt selv, fortæller vagtchef ved Nordjyllands Politi Carsten Kjær. - Der skete stort set ingen skade, så børnene er mødt i skole i dag, som de plejer, siger vagtchefen.

Opsummering:
Gerningsmænd forsøgte søndag aften at antænde en brand på Vodskov Skole.